title: Regulamentul de punere în aplicare (UE) nr. 1245/2013 al Comisiei din 28 noiembrie 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Fourme de Montbrison (DOP]

text:
               4.12.2013

               RO

               Jurnalul Oficial al Uniunii Europene

               L 323/11

         REGULAMENTUL DE PUNERE ÎN APLICARE (UE) NR. 1245/2013 AL COMISIEI
   din 28 noiembrie 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Fourme de Montbrison (DOP]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Fourme de Montbrison”, înregistrată în temeiul Regulamentului (UE) nr. 917/2010 al Comisiei (2).

               (2)

               Scopul cererii este modificarea caietului de sarcini pentru a se aduce precizări privind dovada originii, metoda de obținere, etichetarea, cerințele naționale și datele de contact ale organismelor de control.

               (3)

               Comisia a examinat modificarea în cauză și a concluzionat că este justificată. Deoarece modificarea este minoră în sensul articolului 53 alineatul (2) al treilea paragraf din Regulamentul (UE) nr. 1151/2012, Comisia o poate aproba fără a recurge la procedura stabilită la articolele 50-52 din respectivul regulament,

         ADOPTĂ PREZENTUL REGULAMENT:
   Articolul 1
   Caietul de sarcini al denumirii de origine protejate „Fourme de Montbrison” se modifică în conformitate cu anexa I la prezentul regulament.
   Articolul 2
   Documentul unic consolidat care reia elementele principale ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 269, 13.10.2010, p. 21.

      ANEXA I
      Se aprobă următoarea modificare a caietului de sarcini al denumirii de origine protejate „Fourme de Montbrison”:
      1.   Punctul II „Descrierea produsului”

                  —

                  Următoarea descriere a caracteristicilor organoleptice completează descrierea produsului: „Brânza «Fourme de Montbrison» prezintă o textură omogenă, ușor fermă și fondantă în gură. Are o savoare fină și parfumată, un gust de lapte fructat, cu un gust de mucegai puțin pronunțat care îi conferă o anumită delicatețe. Sunt acceptate un ușor gust sărat și un ușor gust amar.” Această descriere este utilă pentru analiza organoleptică a produsului în cadrul unui control.

                  —

                  Se precizează că „Porționarea brânzei «Fourme de Montbrison» este autorizată dacă nu denaturează textura acesteia. Prezența cojii este obligatorie în cazul bucăților cu o greutate de peste 50 de grame.”

            Având în vedere evoluția constantă a modalităților de consumare a brânzei, această dispoziție stabilește un cadru menit a evita exagerările în ceea ce privește tipul de porționare.
      2.   Punctul IV „Dovada originii”

      2.1.   Subpunctul IV.1 „Obligații referitoare la declarații”

                  —

                  Se precizează că declarația de identificare „se întocmește după un model validat de directorul Institutului Național pentru origine și calitate (Institut national de l’origine et de la qualité)”.

            Se prevăd declarații prealabile privind intenția de a nu produce și de a relua producția, pentru a se permite monitorizarea exactă a operatorilor care doresc să se retragă momentan din producția brânzei cu denumire de origine protejată.
      Sunt detaliate conținutul și modalitățile de transmitere a declarațiilor necesare pentru cunoașterea și urmărirea produselor.
      Aceste modificări sunt legate de reforma sistemului de control al denumirilor de origine, introdusă prin Ordonanța nr. 2006-1547 din 7 decembrie 2006 privind valorificarea produselor agricole, forestiere sau alimentare și a produselor marine.
      2.2.   Subpunctul IV.2 „Registre”

                  —

                  Lista înregistrărilor pe care trebuie să le efectueze operatorii este completată pentru a se permite controlul privind respectarea condițiilor de producție prevăzute de caietul de sarcini.

            2.3.   Subpunctul IV.3 „Control privind produsele”

                  —

                  Se precizează stadiul în care se efectuează analiza organoleptică a produsului și metoda de prelevare. Aceste modalități sunt apoi reluate în planul de control sau de inspecție al denumirii de origine elaborat de un organism de control.

            3.   Punctul V „Metoda de obținere”

      3.1.   Subpunctul V.1 „Producția de lapte”

                  —

                  Este definit șeptelul de vaci de lapte. Este vorba despre „totalitatea vacilor de lapte și a junincilor de reînnoire a șeptelului prezente în exploatație”, fiind clar că „vacile de lapte sunt animalele în producție și animalele în repaus mamar”, iar „junincile sunt animalele aflate între înțărcare și prima lor fătare.” Această definiție are scopul de a stabili în mod clar la ce animale se face referire atunci când sunt utilizați termenii „șeptel de vaci de lapte”, „vaci de lapte” și „juninci” în restul caietului de sarcini, pentru a se evita orice confuzie.

                  —

                  La punctul V.1.a, se elimină modalitățile de acordare a unor derogări temporare de la dispoziția privind proveniența rației de bază a vacilor de lapte în cazul unor perioade de secetă, al fenomenelor climatice neprevăzute sau al altor circumstanțe excepționale.

                  —

                  La punctul V.1.a, se precizează că al doilea paragraf se referă la rația de bază și că sunt excluse cruciferele sub formă de nutreț. Aceste precizări vizează evitarea oricărei ambiguități a textului.

                  —

                  La punctul V.1.a, fraza „Partea de iarbă păscută, uscată, pălită, în folie de plastic sau însilozată, exprimată în substanță uscată, reprezintă cel puțin 80 % din nutrețurile din rația de bază a vacilor de lapte, în medie pentru totalitatea vacilor de lapte și pe an” înlocuiește fraza „Iarba de pe pășune, fânul sau furajele însilozate trebuie să constituie baza alimentației”. Astfel, se precizează clar ponderea ierbii în rația de bază, precum și animalele cărora li se aplică această pondere și perioada de timp vizată, ceea ce va facilita controalele. Această dispoziție evidențiază importanța alimentației pe bază de iarbă în cazul denumirii de origine „Fourme de Montbrison”.

                  —

                  La punctul V.1.a, fraza „Partea de porumb însilozat, exprimată în substanță uscată, nu trebuie să depășească 20 % din rația de bază a vacilor de lapte, în medie, pe an, pentru totalitatea vacilor de lapte” înlocuiește fraza „Partea de porumb însilozat, exprimată în substanță uscată, nu trebuie să depășească 20 % din rația zilnică, în medie, pentru întregul șeptel și pe an”. Așadar, limitarea cantității de porumb se aplică rației de bază, nu rației totale, și nu vizează decât vacile de lapte.

            Această dispoziție este completată de frazele „În cadrul șeptelului de vaci de lapte, consumul de porumb însilozat ca plantă întreagă este rezervat junincilor care intră în ultima lună de gestație și vacilor de lapte” și „În rația zilnică a vacilor de lapte, este interzis cumulul porumbului ca plantă întreagă (verde sau însilozată) cu porumbul boabe sau știuleți conservat în stare umedă.” Specificarea animalelor care pot primi porumb însilozat facilitează controlul părții de porumb însilozat date efectiv vacilor de lapte. Interdicția privind cumulul porumbului ca plantă întreagă cu porumbul boabe sau știuleți conservat în stare umedă vizează, de asemenea, limitarea aportului de porumb în hrana vacilor de lapte, mai ales în formă fermentată.
      În ansamblu, aceste dispoziții vizează, pe de o parte, hrănirea vacilor de lapte în mod preponderent cu iarbă și, pe de altă parte, facilitarea controlului, cu ajutorul referirilor mai exacte la animalele și perioadele în cauză.

                  —

                  La punctul V.1.a, dispoziția referitoare la aportul de fân în afara perioadei de pășunat este limitată la vacile de lapte și, prin urmare, din motive de coerență, controlul respectării acestei dispoziții se efectuează în ceea ce privește totalitatea vacilor de lapte, nu întregul șeptel de vaci de lapte.

                  —

                  Pentru un plus de precizie, la punctul V.1.b se indică faptul că interzicerea stabulației permanente exclusive și a creșterii intensive se referă la vacile de lapte.

                  —

                  La punctul V.1.b se precizează o durată minimă a pășunatului de 150 de zile pe an în cazul vacilor de lapte. Această condiție consolidează rolul păscutului în alimentația vacilor de lapte și facilitează controlul privind îndeplinirea obligației de a scoate vacile la păscut.

                  —

                  La punctul V.1.b, o frază specifică privind hrănirea vacilor cu nutreț verde autorizează această practică în cazul vacilor de lapte, cu utilizarea de iarbă provenită din aria geografică delimitată, în completarea păscutului. Astfel, această dispoziție permite valorificarea sub formă de nutreț proaspăt a ierbii provenite de pe parcelele aflate prea departe de clădirea în care sunt adăpostite vacile pentru ca acestea să poată fi duse la păscut acolo.

                  —

                  La punctul V.1.b, se introduce o limitare a gradului de aglomerare a exploatației, pentru a se încuraja funcționarea extensivă a exploatațiilor producătoare de lapte aferente denumirii de origine protejate „Fourme de Montbrison”.

                  —

                  La punctul V.1.c, se introduce o limitare a aportului de suplimente și aditivi la 1 800 kg substanță uscată pe an pentru fiecare vacă de lapte. Această dispoziție favorizează astfel hrana formată din nutrețurile care constituie rația de bază și care provin din aria geografică delimitată.

                  —

                  La punctul V.1.c, materiile prime autorizate în suplimentele furnizate vacilor de lapte și aditivii autorizați fac de acum înainte obiectul a două liste pozitive distincte, pentru un plus de claritate.

            Lista pozitivă a materiilor prime autorizate în suplimentele furnizate vacilor de lapte este completată cu porumbul boabe umed, produsele derivate din semințe de oleaginoase, fără adaos de uree, cu produsele derivate din fructele oleaginoase, fără adaos de uree, cu excepția uleiurilor și materiilor grase vegetale și a cojilor și pielițe de cacao, cu produsele derivate din semințe de leguminoase și cu sub-produsele de fermentare a unor microorganisme ale căror celule au fost dezactivate sau ucise, altele decât produsele obținute pe baza biomasei de microorganisme specifice cultivate pe anumite substraturi și altele decât borhotul. Sintagmele „toate cerealele și subprodusele lor”, „pulpele de sfeclă roșie deshidratate”, „melasa”, „semințele de plante proteice” și „sarea, mineralele” sunt înlocuite cu sintagmele „toate semințele de cereale și produsele derivate din acestea”, „pulpele de sfeclă roșie uscate”, „melasele”, „semințele de leguminoase” și, respectiv, „mineralele și produsele derivate”. Cuvintele „îngrășămintele fără adaos de uree” sunt eliminate, deoarece aceste produse fac parte din produsele derivate din semințele sau fructele plantelor oleaginoase, fără adaos de uree. De asemenea, se precizează că știuleții de porumb pot fi conservați fie uscați, fie umezi. Aceste materii prime nu au impact asupra calității produsului.
      Utilizarea sodei caustice pentru tratarea cerealelor și a produselor derivate din acestea este interzisă, deoarece nu este o practică tradițională.
      Lista pozitivă a aditivilor se înlocuiește cu fraza „Este interzis orice aditiv care vizează modificarea directă a compoziției laptelui” și se precizează în mod exhaustiv categoriile și grupele funcționale de aditivi autorizați, cu respectarea terminologiei regulamentare. Această modificare vizează evitarea oricărei ambiguități sau interpretări în cadrul controalelor.

                  —

                  La punctul V.1.e se adaugă o dispoziție care interzice OMG-urile în hrana animalelor și în culturile din exploatație, pentru a se menține caracterul tradițional al alimentației.

            3.2.   Subpunctul V.3 „Prelucrare”

                  —

                  Pentru un plus de precizie, în lista pozitivă a ingredientelor, a adjuvanților tehnologici sau a aditivilor autorizați în lapte sau în procesul de fabricare, termenii „culturi inofensive de bacterii, de drojdii, de mucegaiuri” sunt înlocuiți cu termenii „culturi de bacterii, de drojdii și de mucegaiuri al căror caracter inofensiv este demonstrat”.

                  —

                  Paragraful „Etapele următoare, respectiv tăierea coagulului, baterea, repausul coagulului, o ușoară presare, fărâmițarea, sărarea în masa coagulului, punerea în forme, scurgerea, punerea în trunchi, sunt definite în continuare:” este eliminat, deoarece fiecare dintre etapele enumerate în acest paragraf este descrisă separat în continuare în caietul de sarcini.

                  —

                  Ușoara presare a coagulului la momentul repausului, înaintea fărâmițării, este, de acum înainte, facultativă. Această practică nu este indispensabilă în procesul tehnologic de fabricație, dacă substanța uscată finală a brânzei respectă procentajul prevăzut de caietul de sarcini.

                  —

                  Fraza „Coagulul este apoi fărâmițat, sărat în masă și pus în formă” este reformulată după cum urmează: „Coagulul este apoi fărâmițat și sărat în masă, cel târziu la momentul punerii în formă”. Astfel, formularea este mai explicită în ceea ce privește momentul în care se efectuează sărarea.

                  —

                  Pentru claritate, se precizează faptul că scurgerea în sală realizată fără presare, prin întoarceri, are loc după punerea în formă a coagulului.

                  —

                  Durata minimă a scurgerii în formă fără presare, prin întoarceri, este scurtată de la 24 la 18 ore. De fapt, evoluția practicilor a determinat reducerea acestei durate, fără niciun impact asupra calității brânzei obținute.

                  —

                  Fraza „Începând din a zecea zi de la închegarea laptelui, are loc operația de perforare a brânzei” este mutată la punctul V.4, cu precizarea că este vorba despre perforarea cilindrilor de brânză.

            3.3.   Subpunctul V.4 „Maturare și păstrare”

      Fraza „După perforare, se realizează maturarea în pivniță sau în camere de maturare la o temperatură menținută între 6 °C și 12 °C, timp de minimum cincisprezece zile, cu o umiditate atmosferică relativă între 90 și 98 %” este înlocuită cu fraza „La scoaterea din sala de scurgere, după eventuala ștergere, se realizează maturarea în pivniță sau în camere de maturare la o temperatură menținută între 6 °C și 12 °C, cu o umiditate atmosferică relativă între 90 și 98 %” și completată cu fraza „După perforare, brânza este maturată timp de cel puțin 15 zile în pivniță sau în camere de maturare în condițiile de temperatură și umiditate descrise mai sus”.
      Aceste precizări de formulare vizează descrierea mai corectă a ordinii operațiunilor. Într-adevăr, perforarea nu se efectuează cu puțin înaintea introducerii în pivniță, ci atunci când brânza se află în pivniță. Între scoaterea din sala de scurgere și intrarea în pivniță poate fi efectuată, eventual, o operațiune de ștergere. Durata minimă a sejurului în pivniță, de 15 zile, este calculată din ziua perforării.
      4.   Punctul VIII „Etichetare”

      Obligația de a adăuga pe etichetă mențiunea „appellation d’origine contrôlée” (denumire de origine controlată) este eliminată și este înlocuită de obligația de a utiliza simbolul DOP al Uniunii Europene, în scopuri legate de lizibilitate și de sinergia în comunicarea referitoare la produsele înregistrate cu DOP.
      5.   Punctul IX „Cerințele naționale”

      În conformitate cu reforma națională a sistemului de control privind denumirile de origine menționată anterior, se adaugă un tabel care prezintă principalele aspecte care fac obiectul controalelor și metoda de evaluare aferentă acestora.

      ANEXA II

         DOCUMENT UNIC CONSOLIDAT

      Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1)

         „FOURME DE MONTBRISON”

      NR. CE: FR-PDO-0105-01014-06.07.2012

         IGP () DOP (X)

      1.   Denumire

      „Fourme de Montbrison”
      2.   Statul membru sau țara terță

      Franța
      3.   Descrierea produsului agricol sau alimentar

      3.1.   Tip de produs

                  Clasa 1.3.

                  Brânzeturi

            3.2.   Descrierea produsului căruia i se aplică denumirea de la punctul 1

      „Fourme de Montbrison” este o brânză fabricată din lapte de vacă închegat, care are forma unui cilindru cu înălțimea de 17-21 cm și diametrul de 11,5-14,5 cm, o greutate de 2,1-2,7 kg și o pastă cu pete de mucegai, nepresată, nefiartă, fermentată și sărată prin adăugarea sării în coagul la introducerea acestuia în formă.
      Conținutul de grăsime este de minimum 52 g la 100 g de brânză complet uscată, iar conținutul de substanță uscată nu trebuie să fie mai mic de 52 g la 100 g de brânză maturată.
      Brânza poate beneficia de denumirea de origine „Fourme de Montbrison” numai începând din a 32-a zi de la închegarea laptelui.
      Coaja uscată, mucegăită, este de culoare portocalie și poate prezenta pete de mucegai albe, galbene și roșii. Pasta, de culoare crem, are puține găuri și prezintă un aspect marmorat, dat de mucegaiul de culoare albastru deschis.
      Brânza „Fourme de Montbrison” prezintă o textură omogenă, ușor fermă și fondantă în gură. Are o savoare fină și parfumată, un gust de lapte fructat, cu un gust de mucegai puțin pronunțat care îi conferă o anumită delicatețe. Sunt acceptate un ușor gust sărat și un ușor gust amar.
      3.3.   Materii prime (numai pentru produsele prelucrate)

      —
      3.4.   Hrană pentru animale (numai pentru produsele de origine animală)

      Pe parcursul întregului an, rația alimentară de bază a vacilor de lapte constă în nutreț provenit din aria geografică a produsului cu denumire de origine protejată.
      Alimentele autorizate în rația de bază sunt toate nutrețurile, fiind excluse cruciferele sub formă de nutreț.
      Partea de iarbă păscută, iarbă uscată, pălită, în folie de plastic sau însilozată, exprimată ca substanță uscată, constituie minimum 80 % din nutrețurile din rația de bază a vacilor de lapte, în medie, pe an, pentru totalitatea vacilor de lapte.
      Partea de porumb însilozat, exprimată în substanță uscată, nu trebuie să depășească 20 % din rația de bază a vacilor de lapte, în medie, pe an, pentru totalitatea vacilor de lapte.
      În afara perioadei de păscut, se administrează fân reprezentând, în medie, minimum 3 kg de substanță uscată pe zi pentru fiecare vacă de lapte, pentru totalitatea vacilor de lapte.
      În perioada în care iarba este disponibilă, este obligatorie scoaterea la pășune a vacilor de lapte de îndată ce condițiile meteorologice permit acest lucru. Durata pășunatului este de minimum 150 de zile pe an.
      Utilizarea suplimentelor și a aditivilor este limitată la maximum 1 800 kg de substanță uscată pe an pentru fiecare vacă de lapte, în medie, pentru totalitatea vacilor de lapte.
      În suplimentele și aditivii furnizați vacilor de lapte sunt autorizați doar materiile prime și aditivii cuprinși într-o listă pozitivă.
      3.5.   Etape specifice ale producției care trebuie să se desfășoare în aria geografică delimitată

      Producerea laptelui, fabricarea, maturarea și conservarea brânzeturilor până la împlinirea a 32 de zile de la închegarea laptelui au loc în interiorul ariei geografice delimitate.
      3.6.   Norme specifice privind felierea, răzuirea, ambalarea etc.

      Porționarea brânzei „Fourme de Montbrison” este autorizată dacă nu denaturează textura acesteia. Prezența cojii este obligatorie în cazul bucăților cu o greutate de peste 50 de grame.
      3.7.   Norme specifice privind etichetarea

      Etichetarea cilindrilor de brânză care beneficiază de denumirea de origine „Fourme de Montbrison” se face prin înscrierea denumirii de origine cu caractere de dimensiuni cel puțin egale cu două treimi din dimensiunea celor mai mari caractere care figurează pe etichetă, precum și a simbolului DOP al Uniunii Europene.
      Fără a se aduce atingere mențiunilor regulamentare aplicabile tuturor brânzeturilor, este interzisă prezența oricărui calificativ alături de denumirea de origine, cu excepția mărcilor specifice de producție sau comerciale.
      4.   Delimitarea concisă a ariei geografice

      Aria geografică de producție a brânzei „Fourme de Montbrison” cuprinde următorul teritoriu:
      Departamentul Loire: comunele Bard, Cervières, Chalmazel, La Chamba, La Chambonie, Champoly, Châtelneuf, La Côte-en-Couzan, Écotay-l’Olme, Essertines-en-Châtelneuf, Jeansagnière, Lérigneux, Noirétable, Palogneux, Roche, Saint-Bonnet-le-Courreau, Saint-Didier-sur-Rochefort, Saint-Georges-en-Couzan, Saint-Jean-la-Vêtre, Saint-Julien-la-Vêtre, Saint-Just-en-Bas, Saint-Laurent-Rochefort, Saint-Priest-la-Vêtre, Saint-Romain-d’Urfé, Les Salles, Sauvain, La Valla-sur-Rochefort, Verrières-en-Forez.
      Departamentul Puy-de-Dôme: comunele Brugeron, Job, Saint-Anthème, Saint-Pierre-la-Bourlhonne și Valcivières.
      5.   Legătura cu aria geografică

      5.1.   Specificitatea ariei geografice

         Factori naturali

      Aria geografică a denumirii de origine „Fourme de Montbrison” se întinde în principal pe pajiștile alpine care formează vârful munților Forez, la granița dintre departamentele Loire și Puy-de-Dôme, precum și pe partea de est a munților Forez. Este vorba despre o zonă montană de altitudine medie (1 634 m la cel mai înalt vârf), cu o orientare generală nord-sud, așezată pe un substrat granitic și delimitată de granițe naturale. Această zonă este caracterizată de întinderi cu vegetație sălbatică, montane și subalpine, care alcătuiesc un peisaj de platouri golașe și dealuri rotunde și unduioase, înconjurate de versanți împăduriți, mai ales cu rășinoase. Aria geografică delimitată este bogată în turbării și prerii. Precipitațiile sunt destul de semnificative (în medie, peste 1 000 mm pe an). Clima este supusă atât unei influențe oceanice, cât și continentale. Prin urmare, temperaturile medii anuale sunt destul de scăzute, de sub 10 °C și adesea de sub 5 °C. Iernile sunt lungi și reci, cu ninsori dese.
      Având în vedere altitudinea și cantitățile de precipitații însemnate, producția de nutrețuri se bazează în principal pe preriile permanente.

         Factori umani

      În regiunea Haut-Forez, al cărei sistem agricol și pastoral s-a menținut până la Al Doilea Război Mondial, fabricarea brânzei „Fourme de Montbrison” datează încă din Evul Mediu timpuriu. Această brânză era produsă în „jasseries”, clădiri de stână care populau cei doi versanți ai munților Forez. În vremurile acelea, brânza era fabricată la stână, din laptele obținut de la cirezi de mici dimensiuni, de către femei, în vreme ce bărbații rămâneau în sat și continuau lucrările de vară la câmp. Mediul natural furniza atunci trunchiuri de rășinoase, care, odată golite, constituiau canale de scurgere perfect adaptate pentru scurgerea zerului din cilindrele de brânză în curs de fabricare. Acestea erau adesea păstrate până la coborârea de la stână, apoi erau vândute în piețele aflate de o parte și de alta a masivului muntos, printre care piața importantă a orașului Montbrison.
      În prezent, crescătoriile de vaci de lapte recurg în mare parte la preria permanentă. Condițiile de producție a brânzei „Fourme de Montbrison”, mai ales obligativitatea scoaterii vitelor la păscut în perioada în care acest lucru este posibil, rația alimentară bazată pe iarbă și limitarea consumului de porumb însilozat, acordă un loc important acestei resurse naturale.
      Moștenire a tehnicii tradiționale, procesul tehnologic de producție a brânzei „Fourme de Montbrison” valorifică bagajul de competențe de la nivel local:

                  —

                  efectuând o amestecare adaptată la un coagul tăiat în boabe de dimensiuni reduse, cu laturi de aproximativ 0,5-1 cm;

                  —

                  realizând o sărare în masă și o sărare exterioară redusă;

                  —

                  aplicând tehnica foarte deosebită a scurgerii suplimentare cu ajutorul unui canal de scurgere format dintr-un trunchi de copac rășinos.

            5.2.   Specificitatea produsului

      Brânză cu pastă mucegăită, cu savoare fină și parfumată, având forma unui cilindru cu o înălțime de 17-21 cm și un diametru de 11,5-14,5 cm, cu coajă portocalie, „Fourme de Montbrison” are o pastă care prezintă găurele de mici dimensiuni și un mucegai albastru puțin pronunțat ce îi conferă o anumită delicatețe.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Caracteristicile specifice ale brânzei „Fourme de Montbrison” își au originea tocmai în modalitățile deosebite de obținere a laptelui și de fabricare a brânzei.
      Producția de lapte se bazează pe bogăția pășunilor din munții Forez, care contribuie la savoarea fină și parfumată a brânzei „Fourme de Montbrison”.
      Formatul relativ mic al acestui produs este legat de originea sa: cirezi de mici dimensiuni, cu o producție de lapte redusă, prelucrată de mâna de lucru feminină.
      Gustul destul de delicat al brânzei „Fourme de Montbrison” este legat de tăierea fină a boabelor de coagul. Această talie redusă a boabelor de coagul creează mici deschizături în pastă, permițând o dezvoltare limitată a mucegaiului Penicillium roqueforti, mai redusă decât în cazul altor paste cu mucegai.
      Culoarea portocalie a cojii, atât de deosebită, este influențată de tehnicile de sărare, care favorizează instalarea unei flore superficiale. Dezvoltarea florei superficiale este întreținută și de scurgerea pe trunchiurile de rășinoase, care sunt un rezervor de floră superficială și participă direct la dezvoltarea acestei flore, evitând uscarea prea rapidă a cojii.
      De asemenea, tehnicile de sărare fac din „Fourme de Montbrison” o brânză mai puțin sărată decât alte brânzeturi din familia celor cu mucegai.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006]
      https://www.inao.gouv.fr/fichier/CDCFourmeDeMontbrison.pdf

         (1)  JO L 93, 31.3.2006, p. 12. Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).


title: Regulamentul de punere în aplicare (UE) nr. 284/2014 al Consiliului din 21 martie 2014 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
               21.3.2014

               RO

               Jurnalul Oficial al Uniunii Europene

               L 86/27

      REGULAMENTUL DE PUNERE ÎN APLICARE (UE) NR. 284/2014 AL CONSILIULUI

   din 21 martie 2014
   privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   Având în vedere Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 14 alineatul (1),
   întrucât:

               (1)

               La 17 martie 2014, Consiliul a adoptat Regulamentul (UE) nr. 269/2014.

               (2)

               Având în vedere gravitatea situației, Consiliul consideră că și alte persoane ar trebui adăugate pe lista persoanelor fizice și juridice, entităților și organismelor care fac obiectul măsurilor restrictive, prevăzută în anexa I la Regulamentul (UE) nr. 269/2014.

               (3)

               Prin urmare, anexa I la Regulamentul (UE) nr. 269/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Persoanele care figurează pe lista din anexa la prezentul regulament se adaugă pe lista prevăzută în anexa I la Regulamentul (UE) nr. 269/2014.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2014.

            Pentru Consiliu

            Președintele

         D. KOURKOULAS

      (1)  JO L 78, 17.3.2014, p. 6.

      ANEXĂ

         Lista persoanelor fizice și juridice, entităților și organismelor menționată la articolul 1

                  Nume

                  Date de identificare

                  Motive

                  Data includerii pe listă

                  1.

                  Rogozin, Dmitry Olegovich

                  Născut la data de 21.12.1963, la Moscova

                  Viceprim-ministru al Federației Ruse.
                  A solicitat public anexarea Crimeii.

                  21.3.2014

                  2.

                  Glazyev, Sergey

                  Născut la data de 1.1.1961, Zaporozhye, (RSS Ucraineană)

                  Consilier al președintelui Federației Ruse.
                  A solicitat public anexarea Crimeii.

                  21.3.2014

                  3.

                  Matviyenko, Valentina Ivanova

                  Născută la data de 7.4.1949, Shepetovka, Khmelnitskyi oblast (RSS Ucraineană)

                  Purtător de cuvânt al Consiliului federativ. La 1 martie 2014, Matviyenko a susținut public în cadrul Consiliului federativ desfășurarea de forțe ruse în Ucraina.

                  21.3.2014

                  4.

                  Naryshkin, Sergei Evgenevich

                  Născut la data de 27.10.1954,
                  St Petersburg (fostul Leningrad)

                  Purtător de cuvânt al Dumei de Stat. A susținut public desfășurarea de forțe ruse în Ucraina. A susținut public tratatul de reunificare Rusia-Crimeea și legea constituțională federală aferentă.

                  21.3.2014

                  5.

                  Kiselyov, Dmitry Konstantinovich

                  Născut la data de 26.4.1954

                  Numit prin decret prezidențial, la 9 decembrie 2013, șef al agenției de presă „Rossiya Segodnya” a Federației Ruse.
                  Figură centrală a propagandei guvernamentale în sprijinul desfășurării forțelor ruse în Ucraina.

                  21.3.2014

                  6.

                  Nosatov, Alexander Mihailovich

                  Născut la data de 27.3.1963 Sevastopol, (RSS Ucraineană)

                  Comandant-adjunct al flotei Mării Negre,
                  contraamiral. Responsabil de comanda forțelor ruse care au ocupat teritoriul suveran al Ucrainei.

                  21.3.2014

                  7.

                  Kulikov, Valery Vladimirovich

                  Născut la data de 1.9.1956, Zaporozhye, (RSS Ucraineană)

                  Comandant-adjunct al flotei Mării Negre, contraamiral.
                  Responsabil de comanda forțelor ruse care au ocupat teritoriul suveran al Ucrainei.

                  21.3.2014

                  8.

                  Surkov, Vladislav Yurievich

                  Născut la data de 21.9.1964, Solntsevo, Lipetsk

                  Apropiat al președintelui Federației Ruse. A fost unul dintre organizatorii procesului din Crimeea prin care comunitățile locale din Crimeea au fost mobilizate să orchestreze acțiuni de subminare a autorităților ucrainene din Crimeea.

                  21.3.2014

                  9.

                  Mikhail Malyshev

                  Președintele Comisiei electorale din Crimeea

                  Responsabil de gestionarea referendumului din Crimeea. Responsabil, în cadrul sistemului rus, de semnarea rezultatelor referendumului.

                  21.3.2014

                  10.

                  Valery Medvedev

                  Președintele Comisiei electorale din Sevastopol

                  Responsabil de gestionarea referendumului din Crimeea. Responsabil, în cadrul sistemului rus, de semnarea rezultatelor referendumului.

                  21.3.2014

                  11.

                  Gen. lt. Igor Turchenyuk

                  Comandantul forțelor ruse din Crimeea

                  Comandantul de facto al trupelor ruse desfășurate pe teren în Crimeea (pe care Rusia continuă să le numească oficial „miliții locale de autoapărare”).

                  21.3.2014

                  12.

                  Elena Borisovna Mizulina

                  Deputat al Dumei de Stat

                  Inițiatoare și cosusținătoare a propunerilor legislative recente din Rusia, care ar fi permis regiunilor altor țări să se unească cu Rusia fără acordul prealabil al autorităților lor centrale.

                  21.3.2014


title: Regulamentul de punere în aplicare (UE) nr. 309/2012 al Comisiei din 11 aprilie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               12.4.2012

               RO

               Jurnalul Oficial al Uniunii Europene

               L 102/7

         REGULAMENTUL DE PUNERE ÎN APLICARE (UE) NR. 309/2012 AL COMISIEI
   din 11 aprilie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 aprilie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  52,4

                  TN

                  107,6

                  TR

                  101,9

                  ZZ

                  87,3

                  0707 00 05

                  TR

                  148,1

                  ZZ

                  148,1

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  81,4

                  TR

                  120,6

                  ZZ

                  101,0

                  0805 10 20

                  EG

                  52,7

                  IL

                  72,2

                  MA

                  48,5

                  TN

                  56,3

                  TR

                  61,6

                  ZA

                  34,5

                  ZZ

                  54,3

                  0805 50 10

                  TR

                  48,2

                  ZZ

                  48,2

                  0808 10 80

                  AR

                  86,1

                  BR

                  85,2

                  CA

                  121,8

                  CL

                  103,1

                  CN

                  113,0

                  MK

                  31,8

                  US

                  164,2

                  ZA

                  153,1

                  ZZ

                  107,3

                  0808 30 90

                  AR

                  105,5

                  CL

                  129,5

                  CN

                  77,5

                  US

                  107,0

                  UY

                  67,7

                  ZA

                  111,7

                  ZZ

                  99,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/1894 al Comisiei din 26 octombrie 2016 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
               28.10.2016

               RO

               Jurnalul Oficial al Uniunii Europene

               L 293/28

         REGULAMENTUL DE PUNERE ÎN APLICARE (UE) 2016/1894 AL COMISIEI
   din 26 octombrie 2016
   de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
   întrucât:

               (1)

               Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

               (2)

               Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

               (3)

               Este necesar ca Regulamentul (CE) nr. 1484/95 să fie modificat în consecință.

               (4)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 octombrie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 150, 20.5.2014, p. 1.

      (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

      ANEXĂ

            „ANEXA I

                        Codul NC

                        Denumirea mărfurilor

                        Prețul reprezentativ
                        (în EUR/100 kg)

                        Garanția menționată la articolul 3
                        (în EUR/100 kg)

                        Originea (1)

                        0207 12 10

                        Carcase de pui congelate, denumite «pui 70 %»

                        108,4

                        0

                        AR

                        0207 12 90

                        Carcase de pui congelate, denumite «pui 65 %»

                        119,8

                        0

                        AR

                        169,7

                        0

                        BR

                        0207 14 10

                        Bucăți dezosate, congelate, de cocoși sau de găini

                        271,7

                        9

                        AR

                        177,2

                        41

                        BR

                        273,5

                        8

                        CL

                        226,4

                        22

                        TH

                        0207 27 10

                        Bucăți dezosate, congelate, de curcani și de curci

                        353,7

                        0

                        BR

                        345,9

                        0

                        CL

                        0408 91 80

                        Ouă fără coajă, uscate

                        350,0

                        0

                        AR

                        1602 32 11

                        Preparate nefierte din cocoși sau din găini

                        197,9

                        27

                        BR

         (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul «ZZ» reprezintă «alte origini».”


title: Regulamentul de punere în aplicare (UE) nr. 1259/2014 al Comisiei din 24 noiembrie 2014 privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2014

text:
               26.11.2014

               RO

               Jurnalul Oficial al Uniunii Europene

               L 339/1

         REGULAMENTUL DE PUNERE ÎN APLICARE (UE) NR. 1259/2014 AL COMISIEI
   din 24 noiembrie 2014
   privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2014
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (6),
   după consultarea Comitetului pentru fondurile agricole,
   întrucât:

               (1)

               În conformitate cu articolul 169 alineatul (3) din Regulamentul (UE, Euratom) nr. 966/2012 al Parlamentului European și al Consiliului (2), creditele neangajate referitoare la acțiunile menționate la articolul 3 alineatul (1) din Regulamentul (CE) nr. 1290/2005 al Consiliului (3) pot fi reportate către exercițiul financiar următor. Această reportare este limitată la 2 % din creditele inițiale și la suma de ajustare a plăților directe menționate la articolul 11 din Regulamentul (CE) nr. 73/2009 al Consiliului (4), care a fost aplicată în cursul exercițiului financiar precedent. Aceasta poate conduce la efectuarea unei plăți suplimentare către beneficiarii finali care au făcut obiectul acestei ajustări financiare.

               (2)

               În conformitate cu articolul 26 alineatul (5) din Regulamentul (UE) nr. 1306/2013, prin derogare de la articolul 169 alineatul (3) din Regulamentul (UE, Euratom) nr. 966/2012, statele membre trebuie să ramburseze aceste reportări beneficiarilor finali care, în cursul exercițiului financiar către care sunt reportate creditele, fac obiectul ratei de ajustare. Rambursarea respectivă se aplică numai beneficiarilor finali din statele membre care au făcut obiectul disciplinei financiare (5) în cursul exercițiului financiar precedent.

               (3)

               Mai mult, în conformitate cu articolul 26 alineatul (7) din Regulamentul (UE) nr. 1306/2013, orice sumă alocată rezervei pentru situațiile de criză din sectorul agricol menționată în articolul 25 din regulamentul în cauză și rămasă neutilizată trebuie să fie rambursată în conformitate cu articolul 26 alineatul (5) din regulamentul în cauză.

               (4)

               În conformitate cu articolul 1 alineatul (1) din Regulamentul (UE) nr. 1181/2013 al Consiliului (6), disciplina financiară este aplicată plăților directe în ceea ce privește anul calendaristic 2013.

               (5)

               Rezerva pentru situații de criză nu a fost solicitată până la 15 octombrie 2014, ceea ce înseamnă că suma disponibilă în rezerva bugetului FEGA pentru 2014 nu va fi folosită în cursul acestui exercițiu financiar. Mai mult, pe baza execuției creditelor FEGA în gestiune partajată din perioada 16 octombrie 2013-15 octombrie 2014 și a unei execuții estimate în partajare directă pentru perioada 1 ianuarie 2014-31 decembrie 2014, creditele suplimentare neangajate vor rămâne în bugetul FEGA pentru 2014.

               (6)

               Pe baza declarațiilor de cheltuieli ale statelor membre pentru perioada 16 octombrie 2013-15 octombrie 2014, reducerea disciplinei financiare aplicată efectiv de statele membre în decursul exercițiului financiar 2014 se ridică la 868,2 milioane de euro.

               (7)

               În consecință, creditele neutilizate corespunzând sumei de 868,2 milioane de euro aferente disciplinei financiare aplicate în decursul exercițiului financiar 2014, care rămâne în continuare în limita de 2 % din creditele inițiale legate de acțiunile menționate în articolul 3 alineatul (1) din Regulamentul (CE) nr. 1290/2005, pot fi reportate pentru anul 2015, în urma unei decizii a Comisiei, în conformitate cu articolul 169 alineatul (3) al cincilea paragraf din Regulamentul (UE, Euratom) nr. 966/2012.

               (8)

               Cu scopul de a ne asigura că rambursarea acestor credite către beneficiarii finali rămâne proporțională cu suma ajustării în temeiul disciplinei financiare, este adecvat ca Comisia să stabilească sumele aflate la dispoziția statelor membre pentru rambursare.

               (9)

               Pentru a evita obligarea statelor membre să facă o plată suplimentară pentru această rambursare, prezentul regulament trebuie să se aplice de la 1 decembrie 2014. În consecință, sumele stabilite prin prezentul regulament sunt definitive și se aplică, fără a aduce atingere aplicării de reduceri în conformitate cu articolul 41 alineatul (1) din Regulamentul (UE) nr. 1306/2013, oricăror alte corecții luate în considerare în decizia de plată lunară care privește cheltuielile efectuate de către agențiile de plăți din statele membre pentru luna octombrie a anului 2014, în conformitate cu articolul 18 alineatul (3) din Regulamentul (UE) nr. 1306/2013, și oricăror alte deduceri și plăți suplimentare care urmează să fie efectuate în conformitate cu articolul 18 alineatul (4) din regulamentul în cauză sau oricărei alte decizii care va fi luată în cadrul procedurii de închidere a conturilor.

               (10)

               În conformitate cu articolul 169 alineatul (3) din Regulamentul (UE, Euratom) nr. 966/2012, creditele neangajate pot fi reportate doar către exercițiul financiar următor. Este așadar adecvat ca Comisia să stabilească datele de eligibilitate pentru cheltuielile statelor membre în legătură cu rambursarea în conformitate cu articolul 26 alineatul (5) din Regulamentul (UE) nr. 1306/2013, luând în considerare exercițiul financiar agricol, așa cum este definit în articolul 39 din regulamentul în cauză.

               (11)

               Pentru a se ține seama de intervalul de timp scurt dintre comunicarea execuției creditelor FEGA pentru 2014 în gestiune partajată pentru perioada 16 octombrie 2013-15 octombrie 2014 de către statele membre și de necesitatea de a aplica prezentul regulament începând cu 1 decembrie 2014, prezentul regulament ar trebui să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valoarea creditelor care vor fi reportate din exercițiul financiar 2014 în conformitate cu articolul 169 alineatul (3) din Regulamentul (UE, Euratom) nr. 966/2012 și care, în conformitate cu articolul 26 alineatul (5) din Regulamentul (UE) nr. 1306/2013, sunt puse la dispoziția statelor membre în vederea rambursării către beneficiarii finali care, în exercițiul financiar 2015, fac obiectul ratei de ajustare în conformitate cu Regulamentul de punere în aplicare (UE) nr. 1227/2014 al Comisiei (7) este stabilită în anexa la prezentul regulament.
   Sumele care vor fi reportate fac obiectul unei decizii de reportare a Comisiei în conformitate cu articolul 169 alineatul (3) al cincilea paragraf din Regulamentul (UE) nr. 966/2012.
   Articolul 2
   Cheltuielile efectuate de statele membre în legătură cu rambursarea creditelor reportate vor fi eligibile pentru finanțare din partea Uniunii doar dacă sumele în cauză au fost plătite beneficiarilor înainte de 16 octombrie 2015.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 1 decembrie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 noiembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 549.

      (2)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (3)  Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (JO L 209, 11.8.2005, p. 1).

      (4)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori (JO L 30, 31.1.2009, p. 16).

      (5)  Disciplina financiară nu se aplică în Bulgaria, Croația și România în conformitate cu articolul 8 alineatul (2) din Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (6)  Regulamentul (UE) nr. 1181/2013 al Consiliului din 19 noiembrie 2013 privind stabilirea unei rate de ajustare pentru anul calendaristic 2013 a plăților directe prevăzute de Regulamentul (CE) nr. 73/2009 al Consiliului și de abrogare a Regulamentului de punere în aplicare (UE) nr. 964/2013 al Comisiei (JO L 313, 22.11.2013, p. 13).

      (7)  Regulamentul de punere în aplicare (UE) nr. 1227/2014 al Comisiei din 17 noiembrie 2014 privind stabilirea unei rate de ajustare pentru anul calendaristic 2014 a plăților directe prevăzute de Regulamentul (CE) nr. 73/2009 al Consiliului și de abrogare a Regulamentului de punere în aplicare (UE) nr. 879/2014 al Comisiei (JO L 331, 18.11.2014, p. 6).

      ANEXĂ
      Sume disponibile pentru rambursare din creditele reportate

                  (EUR)

                  Belgia

                  13 551 741

                  Republica Cehă

                  21 168 544

                  Danemarca

                  23 196 648

                  Germania

                  125 613 712

                  Estonia

                  1 999 607

                  Irlanda

                  27 196 811

                  Grecia

                  35 594 447

                  Spania

                  110 713 618

                  Franța

                  193 513 120

                  Italia

                  71 006 784

                  Cipru

                  689 016

                  Letonia

                  2 262 601

                  Lituania

                  6 011 809

                  Luxemburg

                  813 093

                  Ungaria

                  26 861 237

                  Malta

                  64 499

                  Țările de Jos

                  19 962 029

                  Austria

                  13 848 862

                  Polonia

                  36 451 389

                  Portugalia

                  13 001 479

                  Slovenia:

                  1 777 463

                  Slovacia

                  8 891 177

                  Finlanda

                  11 301 184

                  Suedia

                  15 739 925

                  Regatul Unit

                  86 964 834


title: Regulamentul de punere în aplicare (UE) nr. 1250/2013 al Comisiei din 2 decembrie 2013 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Českobudějovické pivo (IGP)]

text:
               4.12.2013

               RO

               Jurnalul Oficial al Uniunii Europene

               L 323/26

         REGULAMENTUL DE PUNERE ÎN APLICARE (UE) NR. 1250/2013 AL COMISIEI
   din 2 decembrie 2013
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Českobudějovické pivo (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Republicii Cehe de aprobare a unei modificări a elementelor din caietul de sarcini al indicației geografice protejate „Českobudějovické pivo”, înregistrată în temeiul Regulamentului (CE) nr. 1107/96 al Comisiei (2), astfel cum a fost modificat prin Actul privind condițiile de aderare la Uniunea Europeană a Republicii Cehe (3).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 148, 21.6.1996, p. 1.

      (3)  JO L 236, 23.9.2003, p. 33.

      (4)  JO C 134, 14.5.2013, p. 54.

      ANEXĂ
      Produse agricole și alimentare enumerate în partea I a anexei I la Regulamentul (UE) nr. 1151/2012:

         Clasa 2.1.   Bere

      REPUBLICA CEHĂ
      Českobudějovické pivo (IGP)


title: Regulamentul de punere în aplicare (UE) nr. 425/2013 al Comisiei din 7 mai 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Pesca di Leonforte (IGP)]

text:
               9.5.2013

               RO

               Jurnalul Oficial al Uniunii Europene

               L 127/12

         REGULAMENTUL DE PUNERE ÎN APLICARE (UE) NR. 425/2013 AL COMISIEI
   din 7 mai 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Pesca di Leonforte (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a modificării elementelor din caietul de sarcini al indicației geografice protejate „Pesca di Leonforte”, înregistrată în temeiul Regulamentului (CE) nr. 622/2010 al Comisiei (2).

               (2)

               Cererea are ca scop modificarea caietului de sarcini prin suprimarea limitei maxime a conținutului de solide solubile, la rubrica privind descrierea produsului, și prin modificarea listei portaltoaielor autorizate și a distanței de plantare pentru tăierea în con, la rubrica privind metoda de obținere.

               (3)

               Comisia a examinat modificarea în cauză și a hotărât că este justificată. Deoarece modificarea este minoră în sensul articolului 53 alineatul (2) al treilea paragraf din Regulamentul (UE) nr. 1151/2012, Comisia o poate aproba fără a recurge la procedura stabilită la articolele 50-52 din respectivul regulament,

         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Pesca di Leonforte” se modifică în conformitate cu anexa I la prezentul regulament.
   Articolul 2
   Documentul unic care reia elementele principale ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 182, 16.7.2010, p. 1.

      ANEXA I
      Se aprobă următoarele modificări în caietul de sarcini al denumirii de origine protejate „Pesca di Leonforte”:
      Descrierea produsului: a fost considerat oportun să se indice doar conținutul minim de solide solubile, astfel încât să se evite excluderea piersicilor cu un conținut de peste 13 grade Brix. Aceasta este o îmbunătățire care permite utilizarea denumirii „Pesca di Leonforte” și pentru fructe cu un conținut de zahăr mai mare decât cel stabilit anterior.
      Metodă de obținere: lista portaltoaielor permise a fost modificată pentru a include portaltoaie sălbatice și clonate de piersic și hibrizi de Prunus care s-au dovedit a fi compatibili cu ecotipurile și care sunt adaptați la condițiile climatice locale. Aceste portaltoaie trebuie să fie testate în aria delimitată în caietul de sarcini. La același articol, distanța de plantare pentru tăierea în con sau pâlnie, simplă sau decalată, a fost modificată dat fiind că este mai convenabilă pentru cultivatori și se practică deja în unele livezi situate în aria de producție. Ca urmare a modificării de mai sus, s-a obținut o creștere a producției maxime la hectar echivalentă cu 25 de tone, fără a se modifica densitatea de plantare.

      ANEXA II
      DOCUMENT UNIC CONSOLIDAT
      Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare (1)

      „PESCA DI LEONFORTE”
      NR. CE: IT-PGI-0105-01006-20.06.2012

         IGP ( X ) DOP ( )

      1.   Denumire

      Denumirea: „Pesca di Leonforte”
      2.   Statul membru sau țara terță

      Italia
      3.   Descrierea produsului agricol sau alimentar

      3.1.   Tip de produs (anexa II)

                  Clasa 1.6.

                  Fructe, legume și cereale în stare proaspătă sau prelucrate

            3.2.   Descrierea produsului căruia i se aplică denumirea de la punctul 1

      „Pesca di Leonforte”, indicație geografică protejată, este produsul rezultat în urma cultivării a două ecotipuri locale de piersică, Bianco di Leonforte și Giallone di Leonforte, neînscrise în catalogul național al soiurilor.
      La momentul introducerii pe piață, piersicile „Pesca di Leonforte” IGP trebuie să aibă următoarele caracteristici: să fie proaspete, intacte, cu un aspect sănătos, fără urme de putregai sau de alterare care le-ar face improprii consumului. De asemenea, trebuie să fie curate, adică fără substanțe străine vizibile și fără paraziți în orice etapă de creștere, precum și fără miros și/sau gust străin.
      Consistența pulpei, măsurată cu un penetrometru cu vârf de 8 mm, trebuie să fie de minimum 4,5 kg/cm2 în cazul ecotipului Giallone di Leonforte și de minimum 3,5 kg/cm2 în cazul ecotipului Bianco di Leonforte; conținutul minim de solide solubile este de 11 grade Brix, iar greutatea între 100 și 350 g. Fructele trebuie să aibă o formă rotundă, cu valve asimetrice; în cazul ecotipului Bianco di Leonforte, pulpa trebuie să fie de culoare albă, iar coaja de culoare albă cu striații roșii, nu întotdeauna evidente; în cazul ecotipului Giallone di Leonforte, pulpa trebuie să fie de culoare galbenă, iar coaja de culoare galbenă cu striații roșii, nu întotdeauna evidente. Pulpa trebuie să fie prinsă de sâmbure.
      Pot obține recunoașterea IGP „Pesca di Leonforte” doar piersicile aparținând categoriilor Extra și I.
      3.3.   Materii prime (numai pentru produsele prelucrate)

      —
      3.4.   Hrană pentru animale (numai pentru produsele de origine animală)

      —
      3.5.   Etape specifice ale producției care trebuie să se desfășoare în aria geografică delimitată

      Este obligatorie utilizarea punguțelor de hârtie de tip pergament pentru a asigura protecția mecanică împotriva agenților patogeni, din momentul în care fructul ajunge la dimensiunea unei nuci și, în orice caz, nu mai târziu de luna iulie. Recoltarea are loc din prima decadă a lunii septembrie și până în prima decadă a lunii noiembrie. Fructele trebuie culese manual, evitându-se recoltarea în orele cele mai calde ale zilei și expunerea directă la soare a fructelor culese. Trebuie acordată o atenție deosebită desprinderii fructului de pe crenguță, astfel încât să nu fie afectat pedunculul. În plus, pentru a se evita deteriorarea fructelor, trebuie îndepărtat firul metalic folosit la legarea punguțelor de pergament.
      3.6.   Norme specifice privind felierea, răzuirea, ambalarea etc.

      Ambalarea fructelor cu indicația geografică protejată „Pesca di Leonforte” trebuie să se desfășoare în aria de producție, pentru a se evita ca transportul și manipulările excesive să ducă la pătarea și deformarea fructelor și, prin urmare, la atacul mucegaiurilor și al agenților patogeni, ceea ce ar compromite caracteristicile calitative ale produsului.
      Fructele cu indicația geografică protejată „Pesca di Leonforte” trebuie comercializate în casete sau cutii din carton sau din lemn sau în coșuri de diverse forme cu o capacitate între 0,5 și 6 kg. Fiecare ambalaj trebuie să conțină fructe de același soi, calibru și grad de coacere și din aceeași categorie. Culoarea, în raport cu ecotipul, trebuie să fie omogenă. Fructele trebuie așezate într-un singur strat și separate unele de altele cu ajutorul unui material protector. Materialul protector și/sau decorativ trebuie să fie nou, inodor și netoxic; de asemenea, produsul nu trebuie să intre în contact cu cerneala și/sau lipiciul utilizate pentru ștampilare sau etichetare. În plus, ambalajele nu trebuie să conțină corpuri străine.
      Fiecare ambalaj trebuie sigilat în așa fel încât deschiderea să implice ruperea sigiliului, pentru ca produsul să nu poată fi alterat în fazele ulterioare ale ambalării.
      3.7.   Norme specifice privind etichetarea

      Pe etichetă trebuie să figureze logoul denumirii și simbolul grafic al UE.
      Este interzisă adăugarea oricăror alte specificații care nu sunt prevăzute în mod expres. Se admite, totuși, utilizarea unor trimiteri la mărci private, cu condiția ca acestea să nu aibă un sens laudativ sau să nu inducă în eroare consumatorul.
      Logoul denumirii este constituit dintr-un oval în interiorul căruia este reprezentat Granforte, monumentul simbol al comunei Leonforte, peste care este suprapusă în prim-plan o piersică ambalată într-o punguță. În interiorul ovalului, în partea de sus, la mijloc, apare mențiunea „Pesca di Leonforte”, iar în partea de jos, la mijloc, apare acronimul „I.G.P.”. Desenul este înconjurat de o linie verde marcată, fondul este gălbui, Granforte este de aceeași culoare verde ca mențiunile „Pesca di Leonforte” și „I.G.P.”, piersica este galbenă-portocalie și are o frunză verde; punguța este albă, cu umbre gri și cu un fir negru care îi delimitează marginile și un fir negru pentru a indica închiderea.

      4.   Delimitarea concisă a ariei geografice

      Aria de producție a „Pesca di Leonforte” IGP cuprinde localitățile Leonforte, Enna, Calascibetta, Assoro și Agira, din provincia Enna.
      5.   Legătura cu aria geografică

      5.1.   Specificitatea ariei geografice

      Aria în care se cultivă „Pesca di Leonforte” IGP se află în „inima” Siciliei. Solul este aluvionar și de o consistență medie, profund, foarte argilos și bogat în substanțe organice. Clima este mediteraneană, caracterizată de veri lungi, calde și secetoase și de ierni blânde și ploioase. Precipitațiile sunt concentrate în perioada octombrie-martie. În plus, tocmai în aria delimitată a apărut și s-a dezvoltat în rândul agricultorilor practica învelirii în punguțe a fructelor din pomi, asigurându-se astfel protecția de agenți infestanți și un proces normal de coacere, respectându-se totodată momentul recoltării.
      5.2.   Specificitatea produsului

      Duritatea, coacerea târzie și practica învelirii în punguțe deosebesc „Pesca di Leonforte” IGP de celelalte produse din aceeași categorie comercială.
      Aceste caracteristici permit introducerea pe piață a produsului după terminarea celorlalte produse din aceeași categorie comercială. Recoltarea are loc din prima decadă a lunii septembrie și până în prima decadă a lunii noiembrie. De mai multe decenii, produsul „Pesca di Leonforte” IGP se distinge prin practica învelirii în punguțe a fructelor din pomi, utilizată ca metodă de combatere a muștei mediteraneene (Ceratitits capitata). Această metodă a reprezentat, de-a lungul timpului, unul dintre aspectele cele mai deosebite ale acestui produs și a permis o rezistență sporită a fructelor la fenomenul căderii premature din pomi, deoarece acestea sunt protejate de o punguță de hârtie tip pergament argintat, rezistentă la ploi.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Cererea de acordare a statutului de IGP pentru piersicile „Pesca di Leonforte” este justificată de reputația și notorietatea produsului, cunoscut pentru caracteristicile sale, cum ar fi fermitatea și coacerea tardivă, ceea ce permit prezența pe piață în perioade în care de regulă nu există piersici în magazine. Munca depusă de cultivatorii de piersici este fundamentală. Înțelegând că dețin un produs unic, aceștia au devenit administratorii propriilor producții. Cultivatorii i-au implicat adesea pe membrii familiilor lor în operațiunile de învelire în punguțe, aceștia lucrând zi și noapte. Vânzarea piersicilor a asigurat un venit care a dus la îmbunătățirea condițiilor de viață ale agricultorilor din zonă.
      De aproximativ douăzeci de ani, „Pesca di Leonforte” are un impact economic semnificativ nu doar în aria de producție, ci și în teritoriile comunelor învecinate, cu ocazia „Sagra” (sărbătoare cu târg) anuală organizată în prima duminică a lunii octombrie în centrul istoric al orășelului construit de Principele Nicolò Placido Branciforti în secolul al XVII-lea. Acest eveniment dedicat promovării și punerii în valoare a produsului a fost instituit în 1982 de administrația comunală de atunci pentru a încuraja dezvoltarea acestui fruct și pentru a face cunoscute consumatorilor din insulă particularitățile acestui produs unic. Evenimentul, botezat „Sagra della pesca di Leonforte”, a constituit, încă de la început, o ocazie de promovare a acestui fruct tomnatic.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006 (2)]
      Administrația actuală a lansat procedura națională de opoziție publicând propunerea de modificare a indicației geografice protejate „Pesca di Leonforte” în Gazzetta Ufficiale della Repubblica Italiana nr. 106 din 8 mai 2012. Textul consolidat al caietului de sarcini este disponibil la adresa de internet:
      http://www.politicheagricole.it/flex/cm/pages/ServeBLOB.php/L/IT/IDPagina/3335

         (1)  Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.

         (2)  Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.


title: Regulamentul de punere în aplicare (UE) 2017/1919 al Comisiei din 19 octombrie 2017 privind prețul minim de vânzare pentru laptele praf degresat pentru a treisprezecea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080

text:
               20.10.2017

               RO

               Jurnalul Oficial al Uniunii Europene

               L 271/33

         REGULAMENTUL DE PUNERE ÎN APLICARE (UE) 2017/1919 AL COMISIEI
   din 19 octombrie 2017
   privind prețul minim de vânzare pentru laptele praf degresat pentru a treisprezecea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 32,
   întrucât:

               (1)

               Regulamentul de punere în aplicare (UE) 2016/2080 al Comisiei (3) a deschis vânzările de lapte praf degresat prin procedură de licitație.

               (2)

               Având în vedere ofertele primite pentru a treisprezecea invitație parțială de participare la licitație, este necesar să se stabilească un preț minim de vânzare.

               (3)

               Comitetul pentru organizarea comună a piețelor agricole nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   În ceea ce privește a treisprezecea invitație parțială de participare la licitație pentru vânzările de lapte praf degresat în cadrul procedurii de licitație deschise prin Regulamentul de punere în aplicare (UE) 2016/2080, pentru care perioada în care trebuiau depuse oferte s-a încheiat la 17 octombrie 2017, prețul minim de vânzare este 144,05 EUR/100 kg.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 206, 30.7.2016, p. 71.

      (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).


title: Regulamentul de punere în aplicare (UE) nr. 93/2012 al Comisiei din 3 februarie 2012 privind autorizarea Lactobacillus plantarum (DSM 8862 și DSM 8866) ca aditiv furajer pentru toate speciile de animale  Text cu relevanță pentru SEE

text:
               4.2.2012

               RO

               Jurnalul Oficial al Uniunii Europene

               L 33/1

         REGULAMENTUL DE PUNERE ÎN APLICARE (UE) NR. 93/2012 AL COMISIEI
   din 3 februarie 2012
   privind autorizarea Lactobacillus plantarum (DSM 8862 și DSM 8866) ca aditiv furajer pentru toate speciile de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a Lactobacillus plantarum (DSM 8862 și DSM 8866). Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea Lactobacillus plantarum (DSM 8862 și DSM 8866) ca aditiv furajer pentru porcine, bovine, ovine, caprine și cabaline, urmând a fi clasificat în categoria de aditivi denumiți „aditivi tehnologici”.

               (4)

               În avizul său din 11 octombrie 2011 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că Lactobacillus plantarum (DSM 8862 și DSM 8866), în condițiile de utilizare propuse, nu are efecte nocive asupra sănătății animale, a sănătății umane sau asupra mediului și că acest preparat prezintă potențialul de a îmbunătăți producția de furaje însilozate provenind din toate tipurile de furaje prin reducerea pH-ului și o mai bună conservare a materiei uscate. Autoritatea nu consideră necesară prevederea unor cerințe specifice de monitorizare ulterior introducerii pe piață. Autoritatea a verificat, de asemenea, raportul privind metoda de analiză a aditivilor în hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.

               (5)

               Evaluarea Lactobacillus plantarum (DSM 8862 și DSM 8866) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.

               (6)

               Pentru a asigura coerența este necesar să se extindă autorizarea acestui aditiv de la porcine, bovine, ovine, caprine și cabaline la toate speciile de animale, în conformitate cu autorizația anterioară pentru aditivi similari.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, aparținând categoriei „aditivi tehnologici” și grupului funcțional „aditivi pentru însilozare”, ca aditiv pentru hrana animalelor, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 februarie 2012.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2011; 9(11):2408.

      ANEXĂ

                  Număr de identificare a aditivului

                  Numele titularului autorizației

                  Aditivul

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  CFU/kg de materie nouă

                     Categoria aditivi tehnologici. Grup funcțional: aditivi pentru însilozare

                  1k20812

                  —

                     Lactobacillus plantarum

                  (DSM 8862 și DSM 8866)

                                 Compoziția aditivului

                              Preparat de Lactobacillus plantarum (DSM 8862 și DSM 8866) cu un conținut minim de 3 × 1011 CFU/g de aditiv (raport 1:1)

                                 Caracterizarea substanței active

                                 Lactobacillus plantarum (DSM 8862 și DSM 8866)

                                 Metoda de analiză
                                  (1)

                                          Enumerare în aditivul furajer: metoda dispersiei pe placă (EN 15787)

                                          Identificare: electroforeză în gel în câmp pulsatil (PFGE).

                  Toate speciile animale

                  —

                  —

                  —

                              1.

                              În instrucțiunile de utilizare a aditivului și a preamestecului se indică temperatura de depozitare și durata de conservare.

                              2.

                              Doza minimă de aditiv atunci când este folosit fără a fi combinat cu alte microorganisme ca aditiv pentru însilozare: 3 × 108 CFU/kg (raport 1:1) materie nouă.

                              3.

                              Pentru siguranță: pe durata manipulării se recomandă utilizarea de dispozitive de protecție respiratorie și mănuși.

                  24 februarie 2022

         (1)  Detaliile privind metodele de analiză sunt disponibile la următoarea adresă a laboratorului comunitar de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2015/782 al Comisiei din 19 mai 2015 de modificare a Regulamentului de punere în aplicare (UE) nr. 917/2011 al Consiliului de instituire a unei taxe antidumping definitive și de colectare definitivă a taxei provizorii instituite asupra importurilor de plăci de ceramică originare din Republica Populară Chineză, prin adăugarea unei societăți la lista de producători din Republica Populară Chineză inclusă în anexa I

text:
               20.5.2015

               RO

               Jurnalul Oficial al Uniunii Europene

               L 124/9

         REGULAMENTUL DE PUNERE ÎN APLICARE (UE) 2015/782 AL COMISIEI
   din 19 mai 2015
   de modificare a Regulamentului de punere în aplicare (UE) nr. 917/2011 al Consiliului de instituire a unei taxe antidumping definitive și de colectare definitivă a taxei provizorii instituite asupra importurilor de plăci de ceramică originare din Republica Populară Chineză, prin adăugarea unei societăți la lista de producători din Republica Populară Chineză inclusă în anexa I
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1),
   având în vedere Regulamentul de punere în aplicare (UE) nr. 917/2011 al Consiliului din 12 septembrie 2011 de instituire a unei taxe antidumping definitive și de colectare definitivă a taxei provizorii instituite asupra importurilor de plăci de ceramică originare din Republica Populară Chineză (2), în special articolul 3,
   întrucât:
   A.   PROCEDURA ANTERIOARĂ

               (1)

               Consiliul a instituit o taxă antidumping definitivă asupra importurilor în Uniune de plăci de ceramică originare din Republica Populară Chineză (denumită în continuare „RPC”) prin Regulamentul de punere în aplicare (UE) nr. 917/2011, în conformitate cu articolul 9 din Regulamentul (CE) nr. 1225/2009.

               (2)

               Ancheta inițială s-a limitat la un eșantion de producători-exportatori chinezi, în conformitate cu articolul 17 din Regulamentul (CE) nr. 1225/2009.

               (3)

               Consiliul a impus, pentru societățile incluse în eșantion, niveluri individuale ale taxei asupra importurilor de plăci de ceramică cuprinse între 26,3 % și 36,5 %. Pentru producătorii-exportatori cooperanți care nu au fost incluși în eșantion, a fost impus un nivel al taxei de 30,6 %. Anexa I la Regulamentul de punere în aplicare (UE) nr. 917/2011 cuprinde o listă a producătorilor-exportatori cooperanți care nu au fost incluși în eșantion. În plus, la nivelul întregii țări a fost impus un nivel al taxei de 69,7 % la importurile de plăci de ceramică efectuate de societățile chineze care fie nu s-au făcut cunoscute, fie nu au cooperat la anchetă.

               (4)

               Lista producătorilor-exportatori cooperanți cuprinsă în anexa 1 la Regulamentul de punere în aplicare (UE) nr. 917/2011 a fost modificată prin Regulamentul de punere în aplicare (UE) nr. 567/2012 al Consiliului (3).

               (5)

               Articolul 3 din Regulamentul de punere în aplicare (UE) nr. 917/2011 prevede că, în cazul în care un producător de plăci de ceramică din RPC furnizează probe suficiente pentru a demonstra că:

                           1.

                           nu a exportat către Uniune plăci de ceramică originare din RPC în perioada de anchetă cuprinsă între 1 aprilie 2009 și 31 martie 2010;

                           2.

                           nu este afiliat niciunui exportator sau producător supus măsurilor antidumping instituite prin regulamentul respectiv; și că

                           3.

                           a exportat efectiv către Uniune mărfurile în cauză sau și-a asumat o obligație contractuală irevocabilă de a exporta o cantitate importantă către Uniune numai după încheierea perioadei de anchetă, adică după 31 martie 2010,

                     atunci articolul 1 alineatul (2) din regulamentul respectiv poate fi modificat pentru a acorda noului producător-exportator nivelul taxei aplicabil societăților cooperante care nu au fost incluse în eșantion, și anume nivelul taxei medii ponderate de 30,6 %.

         B.   CERERI DE ACORDARE A TRATAMENTULUI DE NOU PRODUCĂTOR-EXPORTATOR

               (6)

               Un producător-exportator din RPC (denumit în continuare „solicitantul”) a afirmat că îndeplinește toate cele trei criterii stabilite în considerentul 4 de mai sus și că, prin urmare, ar trebui să beneficieze de același nivel al taxei ca și societățile cooperante care nu au fost incluse în eșantion. În sprijinul afirmației sale, el a furnizat un răspuns la chestionar, precum și elemente de probă.

               (7)

               Comisia Europeană a examinat elementele de probă și a conchis că solicitantul îndeplinește toate cele trei criterii menționate mai sus și că, prin urmare, poate fi considerat un nou producător-exportator.

               (8)

               În consecință, solicitantul ar trebui să fie adăugat la lista societăților enumerate în anexa I la Regulamentul de punere în aplicare (UE) nr. 917/2011 și, prin urmare, ar trebui să i se acorde un nivel al taxei de 30,6 %.

               (9)

               Solicitantul și industria din Uniune au fost informați cu privire la constatările acestei anchete și au avut ocazia să-și prezinte observațiile. Nu s-au primit observații.

               (10)

               Prezentul regulament este conform cu avizul comitetului instituit prin articolul 15 alineatul (1) din Regulamentul (CE) nr. 1225/2009,

         ADOPTĂ PREZENTUL REGULAMENT:
   Articolul 1
   Următoarea societate este adăugată la lista producătorilor-exportatori din Republica Populară Chineză din anexa I la Regulamentul de punere în aplicare (UE) nr. 917/2011.

                  Denumirea

                  Codul adițional TARIC

                  „Everstone Industry (Qingdao) Co., Ltd.

                  B998 ”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 mai 2015.

            Pentru Comisie

            Președintele

         Jean-Claude JUNCKER

      (1)  JO L 343, 22.12.2009, p. 51.

      (2)  JO L 238, 15.9.2011, p. 1.

      (3)  Regulamentul de punere în aplicare (UE) nr. 567/2012 al Consiliului din 26 iunie 2012 de modificare a Regulamentului de punere în aplicare (UE) nr. 917/2011 de instituire a unei taxe antidumping definitive și de colectare definitivă a taxei provizorii instituite asupra importurilor de plăci de ceramică originare din Republica Populară Chineză prin adăugarea unei societăți la lista de producători din Republica Populară Chineză enumerați în anexa I (JO L 169, 29.6.2012, p. 11).


title: Regulamentul de punere în aplicare (UE) nr. 995/2011 al Comisiei din 6 octombrie 2011 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul de punere în aplicare (UE) nr. 971/2011 pentru anul de comercializare 2011/12

text:
               7.10.2011

               RO

               Jurnalul Oficial al Uniunii Europene

               L 263/7

         REGULAMENTUL DE PUNERE ÎN APLICARE (UE) NR. 995/2011 AL COMISIEI
   din 6 octombrie 2011
   de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul de punere în aplicare (UE) nr. 971/2011 pentru anul de comercializare 2011/12
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 36 alineatul (2) al doilea paragraf a doua teză,
   întrucât:

               (1)

               Valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2011/12 s-au stabilit prin Regulamentul de punere în aplicare (UE) nr. 971/2011 al Comisiei (3). Aceste prețuri și taxe au fost modificate ultima dată prin Regulamentul de punere în aplicare (UE) nr. 980/2011 al Comisiei (4).

               (2)

               Având în vedere datele de care dispune în prezent Comisia, se impune modificarea valorilor respective, în conformitate cu normele și procedurile prevăzute de Regulamentul (CE) nr. 951/2006,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 36 din Regulamentul (CE) nr. 951/2006, stabilite de Regulamentul de punere în aplicare (UE) nr. 971/2011 pentru anul de comercializare 2011/12, se modifică și figurează în anexa la prezentul regulament.
   Articolul 2
   Prezentul regulament intră în vigoare la 7 octombrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 octombrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 254, 30.9.2011, p. 12.

      (4)  JO L 258, 4.10.2011, p. 72.

      ANEXĂ

         Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele înscrise la codul NC 1702 90 95 aplicabile începând cu 7 octombrie 2011

                  (EUR)

                  Codul NC

                  Valoarea prețului reprezentativ la 100 kg net din produsul în cauză

                  Valoarea taxei suplimentare la 100 kg net din produsul în cauză

                  1701 11 10 (1)

                  44,91

                  0,00

                  1701 11 90 (1)

                  44,91

                  1,43

                  1701 12 10 (1)

                  44,91

                  0,00

                  1701 12 90 (1)

                  44,91

                  1,13

                  1701 91 00 (2)

                  49,18

                  2,72

                  1701 99 10 (2)

                  49,18

                  0,00

                  1701 99 90 (2)

                  49,18

                  0,00

                  1702 90 95 (3)

                  0,49

                  0,22

         (1)  Stabilire pentru calitatea standard, astfel cum este definită la punctul III din anexa IV la Regulamentul (CE) nr. 1234/2007.

         (2)  Stabilire pentru calitatea standard, astfel cum este definită la punctul II din anexa IV la Regulamentul (CE) nr. 1234/2007.

         (3)  Stabilire la 1 % de conținut de zaharoză.